สาวม้าโมเอะ

สาวม้าโมเอะ หรือ สู้เพื่อฝัน สาวม้าเดอร์บี้ () เป็นแฟรนไชส์สื่อผสม สร้างสรรค์โดยไซเกมส์ วิดีโอเกมมือถือสำหรับระบบปฏิบัติการไอโอเอสและแอนดรอยด์ เดิมมีกำหนดจะเปิดตัวในปี พ.ศ. 2561 และต่อมาได้เลื่อนไปเป็นวันที่ 24 กุมภาพันธ์ พ.ศ. 2564 โดยมีการเปิดตัวสำหรับระบบปฏิบัติการวินโดวส์ในอีกหนึ่งเดือนต่อมา โดยเกมเวอร์ชันภาษาอังกฤษได้เปิดตัวทั่วโลกในเดือนมิถุนายน พ.ศ. 2568 สำหรับแพลตฟอร์มที่กล่าวถึงข้างต้น 

ซีรีส์อนิเมะโทรทัศน์ดัดแปลง 13 ตอนสร้างโดยสตูดิโอพีเอเวิกส์ ออกอากาศตั้งแต่เดือนเมษายนถึงมิถุนายน พ.ศ. 2561 อนิเมะฤดูกาลที่ 2 ผลิตโดยสตูดิโอไค ออกอากาศในเดือนมกราคมถึงมีนาคม พ.ศ. 2564 อนิเมะฤดูกาลที่ 3 ออกอากาศตั้งแต่เดือนตุลาคม พ.ศ. 2566 ซีรีส์อนิเมะโทรทัศน์ภาคแยก อูมายอน ออกอากาศระหว่างวันที่ 7 กรกฎาคมถึง 22 กันยายน พ.ศ. 2564

เรื่องย่อ

ในโลกที่คล้ายคลึงกับโลกนี้ ม้าแข่งที่ยิ่งใหญ่ในอดีตและปัจจุบันมีโอกาสที่จะเกิดใหม่เป็นชุดสัตว์ การเกิดใหม่เป็นสาวม้าทำให้พวกเธอยังคงความเร็วและความอดทนเช่นเดิม นอกจากนี้ ตัวละครที่สร้างจากม้าที่มีความเกี่ยวข้องกันอย่างใกล้ชิดในชีวิตจริงหรือมีประวัติการแข่งขันร่วมกันที่สำคัญ มักจะถูกพรรณนาว่าเป็นเพื่อนสนิทหรือคู่แข่งที่หลงใหล สาว ๆ ที่เป็นม้าที่เก่งที่สุดจะไปฝึกที่ Tracen Academy ซึ่งเป็นสถาบันชั้นนำในโตเกียว และหวังว่าจะได้มีชื่อเสียงและโชคลาภในฐานะนักแข่งและไอดอล เรื่องราวหลัก ๆ ที่พบในสื่อแต่ละประเภทนั้นอิงตามอาชีพนักแข่งม้าเป้าหมายเป็นหลัก

ฤดูกาลที่หนึ่ง

"สาวม้า" อยู่ร่วมกับมนุษย์มาอย่างช้านานตั้งแต่ยุคประวัติศาสตร์ พวกเธอเกิดมาเพื่อเป็นนักวิ่ง สืบทอดชื่อม้าที่ยิ่งใหญ่ในอดีตจากต่างโลก ชะตากรรมของพวกเธอนั้นบ้างก็ล้มเหลว บ้างก็ประสบความสำเร็จสร้างชื่อเสียงและตำนาน พวกเธอถูกลิขิตชะตากรรมให้ต้องวิ่ง ไม่มีใครรู้ว่าปลายทางของสาวม้าจะลงเอยเช่นใด พวกเธอก็ยังคงวิ่งต่อไป สู่เป้าหมายและเส้นชัยของตนเอง

สเปเชียล วีค สาวม้าจากฮอกไกโด เดินทางมายังโตเกียวเพื่อเป้นสาวม้าอันดับหนึ่งของญี่ปุ่น ตามความฝันของแม่ผู้ล่วงลับ และแม่เลี้ยงอีกคนที่เลี้ยงดู ได้พบกับการแข่งขันของไซเรน ซูซูกะ และหลงไหลเธอนับแต่นั้น หลังแสดงความสามารถในการแข่งขันจำลอง เธอก็ถูกลากเข้าทีมสปีก้าโดยการลักพาตัวของโกลด์ชิป,ไดวะ สกาเล็ต และวอดก้า ตามคำสั่งของเทรนเนอร์ ก่อนมาพบว่าซูซูกะก็อยู่ทีมนี้ นับตั้งแต่นั้นมา เธอก็เปิดประตูสู่วงการการแข่งขันของสาวม้าอันร้อนแรงและดุเดือด นอกจากสเปเชียลวีค ต้องแข่งขันกับคู่แข่งเก่งๆมากมาย ตัวเธอนั้นก็ต้องการที่จะแข่งกับไซเรน ซูซูกะ เพื่อปราชัยและพิสูจน์ตนเองว่าคู่ควรกับอันดับหนึ่งของญี่ปุ่นหรือไม่ 

ฤดูกาลที่สอง 

มีโทไก เทรโอ้เป็นตัวละครหลัก และเน้นไปที่ตัวละครรองอื่นๆ เช่น เมจิโระ แม็คควีน, ไรซ์ชาวเวอร์ และมิโฮโนะ เบอร์เบิน เช่นเดียวกับต้นแบบม้าที่เธอเป็น เธอได้รับบาดเจ็บหลายครั้งและต้องดิ้นรนเพื่อรักษาตำแหน่งนักแข่งที่เก่งที่สุดคนหนึ่ง เรื่องราวนี้อิงจากการแข่งของโทไก เทโอ ตั้งแต่ปี 1991 ถึง 1993  

ว่าด้วยหลังได้รับชัยชนะจากการแข่งสองมงกุฎ โทไกก็ได้รับบาดเจ็บที่ขา มรสุมชีวิตที่มาขัดขวางความฝัน และบททดสอบของโทไก เทรโอ้ และเมจิโระ แม็คควีน สองสาวม้าสุดแกร่ง เพื่อฝ่าฟันอุปสรรคมุ่งสู่เส้นชัยของสาวม้าทั้งสอง จะเป็นเช่นไร 

Road to the top 

นำเสนอ นาริตะ ท้อป โร้ด  T M Opera O, Admire Vega เป็นตัวละครหลัก มีจำนวนทั้งหมด 4 ตอน เรื่องราวอิงจากการแข่งขัน Triple Crown ของญี่ปุ่นตั้งแต่ปี 1999 ถึง 2002 

เรื่องราวจะโฟกัสไปที่ นาริตะ ท้อป โร้ด  T M Opera O, Admire Vega สามผู้แข็งแกร่งแห่งยุค และเรื่องราวของพวกเธอในแต่ละตอนที่นำพาพวกเธอไปสู่การแข็งขันแห่งเกียรติยศและความฝันที่จะแพ้ไม่ได้ 

ฤดูกาลที่สาม 

มีทั้งคิตะซันแบล็ค และซาโตโนะ ไดมอนด์เป็นตัวละครหลัก โดยเน้นไปที่ความสัมพันธ์และความเป็นคู่แข่งในที่สุดของทั้งคู่ ขณะเดียวกันก็ต้องเผชิญหน้ากับสาวม้ารุ่นใหม่อย่างดูราเมนเต้และเชอวัล แกรนด์ เรื่องราวอิงจากการแข่งม้าของคิตะซัง แบล็ค ตั้งแต่ปี 2015 ถึง 2017  

เหตุการณ์ต่อเนื่องหลังฤดูกาลที่สอง คิตะซันแบล็ค และซาโตโนะ ไดมอนด์ ได้เข้าโรงเรียนในโตเกียว ตามรอยโทไก เทรโอ้ และเมจิโระ แม็คควีน ที่พวกเธอหลงไหล แต่ความฝันและความจริงไม่ได้ง่ายขนาดนั้น  คิตะซันแบล็ค ต้องพิสูจน์ตัวเอง และก้าวข้ามสาวม้าสุดแกร่งอย่างดูราเมนเต้ รวมถึงขีดจำกัดของตัวเองเพื่อเป็นสาวม้าที่แกร่งที่สุด ในขณะเดียวกัน ซาโตโนะ ไดมอนด์ ก็ต้องก้าวข้ามคำสาปของตระกูลซาโตโนะ ที่ไม่มีใครพิชิตการแข่งระดับ G1ได้เลย 

Beginning of a New Era 

นำเสนอแอคเนส แทคิออน และแจนเกิล พอกเก็ต เป็นตัวละครหลัก และการแข่งขันกับฟูจิ คิเซกิ,ดันสึ เฟรม  และ แมนฮัตตัน คาเฟ่ เรื่องราวอิงจากการแข่งขัน Triple Crown ของญี่ปุ่นตั้งแต่ปี 1999 ถึง 2002  

แจนเกิล พอกเก็ต เป็นตัวละครหลัก เล่าถึงแจนเกิล พอกเก็ต ผู้ไล่ล่าความฝันบนเวทีทวิงเคิลซีรีย์ โดยมีรุ่นพี่อย่าง ฟูจิ คิเซกิ เป้นแรงบัลดาลใจ เพื่อหมายจะเป็น "ผู้แข็งแกร่งที่สุด" ระหว่างทางเธอต้องเผชิญหน้ากับคู่แข่งมากมาย ไม่ว่าจะเป็น แอคเนส แทคิออน แมนฮัตตันคาเฟ่ ดันสึ เฟรม หรือแม้แต่ราชันย์ผู้พิชิตอย่าง T M Opera O ซึ่งแต่ละคนมีแรงผลักดันและเสน่ห์เป็นของตัวเอง ทำให้สนามแข่งเต็มไปด้วยศักดิ์ศรีและความหมายที่จะแพ้ไม่ได้   

สู้เพื่อฝัน ม้าสาวซินเดอเรลล่า (Cinderella Gray) 

โอกุริ แคป เป็นตัวละครหลัก เล่าเรื่องเกี่ยวกับโอกุริ แคป สาวม้าจากคาซามัทสึอันห่างไกลจากโตเกียว และเบอโน่ ไลท์ สาวม้าอีกคน ที่ต้องพัวพันการแข่งระดับจังหวัด เพื่อความฝันที่จะมุ่งสู่โทไกดาร์บี้ จนกระทั่งความสามารถดั่งปีศาจของโอกุริ แคป ไปต้องตาซิมโบลี รูดอฟเข้า ทำให้ทั้งสองต้องย้ายจากคาซามัทสึ ไปสู่โตเกียวมหานครอันใหญ่โต เพราะความสามารถของโอกุริมีมากเกินกว่าจะแข่งระดับจังหวัด ทำให้เธอต้องไปแข่งระดับประเทศ เมื่อความสามารถดั่งปีศาจของเธอสร้างชื่อเสียงมากขึ้นเท่าไหร่ โอกุริ แคป ก็ยิ่งต้องต่อกรกับคู่แข่งระดับประเทศที่มีฝีมือน่ากลัวกว่าเธอมากขึ้นเท่านั้น ทั้งสายฟ้าขาวทามาโมะ ครอส ซุปเปอร์ ครีค และสาวม้าระดับโลกคนอื่นๆ เส้นทางสู่ฝั่งฝันของสาวน้อยรองเท้าแก้วสีเทา จึงได้เริ่มต้นขึ้น 

 อ้างอิง 

แหล่งข้อมูลอื่น
เว็บไซต์ทางการ 
เว็บไซต์ทางการของอนิเมะ 

หมวดหมู่:โตโฮแอนิเมชันสตูดิโอ
หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมกาชา
หมวดหมู่:เกมแนวเซเน็ง
หมวดหมู่:เมเดียลิงก์
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:อนิเมะและมังงะเกี่ยวกับกรีฑา
หมวดหมู่:รีโมว์